VS00046811
Datum: 1987-07-03T02:00:00.000+02:00
datum_sodbe_i_stopnje: 2010-01-01T00:00:00.000Z
podrocje: višina odškodnine za nepremoženjsko škodo
institut: telesne bolečine - zmanjšanje življenjske aktivnosti - strah
skupina: poškodbe hrbtenice in reber in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: hudi primeri
odskodnina: 32.000 EUR
opombe: II DoR Predlog za dopustitev revizije tožeče stranke je bil zavrnjen, ker ni izkazala odstopa od sodne prakse.

Opomba: Odmera nove škode!
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Osnovnošolka, kasneje dijakinja.

## Škodni dogodek

Prometna nesreča.

## Poškodba

Odškodnina za naslednjo škodo je bila zajeta že z izvensodno poravnavo iz leta 1988: Trajna izguba vranice, sindrom ob pretresu možganov, brazgotine na levem komolcu in nadlahti, o9kvara ledveno-križničnega pleteža, raztrganina levega jajčnika, travmatsko pogojena naglušnost lažje stopnje, zlom križnice in zlom obeh sramnih kosti.

Odškodnina za naslednjo novo nastalo škodo je bila zajeta že s pravnomočno sodbo iz leta 1991: poslabšanje sluha, bolečine v križu kot posledice nestabilnega zloma medenice.

Odškodnina za naslednjo novo nastalo škodo je bila zajeta z odločitvijo v tej pravdni zadevi: izrazitejše bolečine v levem kolku in kolenu kot posledica nastanka artroze levega kolka in kolena, večje bolečine v ledveni hrbtenici.

## Telesne bolečine

15.000 EUR Od leta 2010 do 2014: stalne blage in občasne srednje močne do močne telesne bolečine, odvisno od obremenitev. Od leta 2014 do 2019 (operacija kolka) je bila pogostnost in intenziteta bolečin v levem kolku in kolenu večja, pretežno srednje hude telesne bolečine v kolku, zato zadnja 3 leta uporablja bergle. Bolečine v medenici, hrbetici, levem kolku in kolenu so glavni vir srednje hudih bolečin; gre za kronično bolečino, ki jo je zaradi razvoja bolečinskega spomina težje obvladovati in je odporna na analgetsko terapijo. Po operaciji kolka se bo bolečina v kolku bistveno znižala (do 50%).

#### Hospitalizacija

Operativni poseg na kolku (brezcementna endoprteza kolka). Operacija se opravi v splošni anesteziji, ob 5. dnevni hospitalizaciji.

Zaradi nekroze rane - 3 dni hospitalizacije.

#### Ambulantno zdravljenje

Previjanje rane v ambulanti dnevno oz. po potrebi.

#### Rehabilitacija

76 dni fizioterapije kumulativno v Valdoltri - 50% gre na račun nove škode.

Po operaciji bo morala opraviti 14-dnevno fizioterapjo.

#### Nevšečnosti med zdravljenjem

Oddaljenost od družine zaradi fizioterapije, po 2x RTG hrbtenice in kolena, 3x RTG medenice, 1xRTG kolka, CT, jemanje analgetikov 3 leta, razvoj gastritisa. Po operaciji je morala jemati anlgetike, heparin, protiulkusno zaščito, antobiotike, 3 mesece uporabljati bergle, 6 tednov nogo delno obremenjevati. Odvzem sponk iz rane.

## Strah

2000 EUR Od 2014 - srednje hud strah za izid zdravljenja kolena in kolka, saj je bil operativni poseg tvegan zaradi odstranjene vranice in debelosti.

## Zmanjšanje življenjske aktivnosti

15.000 EUR Uporaba bergel zadnja 3 leta, omejenost na sprehode do 30 minut. nezmožnost samostojnega obuvanja, nege, opravljanja težjih hišnih opravil, nakupovanja, vstajanja iz nižjega sedišča. Izredno otežena hoja po stopnicah. Nezmožnost vožnje kolesa, avta, hoje v hribe. Lažja opravila lahko opravlja do 20 minut. Lažje šepanje je le estetska motnja.

---

Obligacijski zakonik (2001) - OZ člen 179